proxectonos/corpus_dominio_legal_administrativo_tmp huggingface dataset:
26/11/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.46853. Tala e derivación. Concello de A Coruña

Demarcación de Carreteras del Estado en Galicia, solicita de Augas de Galicia por atoparse nas marxes do río Mesoiro, a autorización de obras no lugar de Mesoiro, Concello de Coruña (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46853. As obras solicitadas consisten na tala de arbores e desvío de canle para a execución da obra de drenaxe “ODT E2-10 0-990 da Autovía de acceso a A Coruña e conexión Aeroporto de Alvedro. Tramo: As Lonzas- A Zapateira”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coruña (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de novembro de 2014 O xefe do servizo territorial Néstor Rodríguez Arias
26/11/2014 | Administración LocalMunicipal
Fene
Secretaría
Aprobación inicial de expedientes modificativos de crédito

O Concello Pleno de Fene, en sesión celebrada o día 24 de novembro, aprobou os expedientes de crédito extraordinario nº 4/2014 e transferencia de crédito nº 14/2014 por uns importes de 21000€ e 69000 €, respectivamente. Os expedientes permanecerán expostos ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, os expedientes consideraranse definitivamente aprobados, conforme ó establecido na citada lexislación. Fene, a 24 de novembro de 2014. O Alcalde Gumersindo P. Galego Feal
26/11/2014 | Administración LocalMunicipal
Vimianzo
Anuncio do 18 de novembro de 2014, do Concello de Vimianzo, polo que se empraza ao interesado para ser notificado por comparecencia

ANUNCIO do 18 de novembro de 2014, do Concello de Vimianzo, polo que se empraza ao interesado para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal, emprázase ao interesado que se sinala no anexo para ser notificado por comparecencia. O acto foi adoptado polo Sr. alcalde do Concello de Vimianzo. A comparecencia deberá efectuarse no prazo de dez días, contados dende o seguinte ao da publicación deste anuncio, ante o Concello de Vimianzo en A Coruña, con enderezo na praza do Concello, 6, 15129 Vimianzo (A Coruña), de 8.30 a 15.00 horas, de luns a venres. Transcorrido dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Vimianzo, 18 de novembro de 2014. O alcalde Manuel Antelo Pazos ANEXO Expediente: 2014/G003/001172 Interesado: D. Bryan Eduardo Sansegundo Radouani, da empresa Gallega de Coordinaciones, S. L. NIF: XXXXXXXXX e CIF B-70121108 Acto notificado: resolución da Alcaldía núm.1387/2014, de data 29/10/2014, sobre aprobación do Plan de seguridade e saúde, Plan de xestión de residuos e Plan de traballo da obra senda peonil na contorna do río Cambeda, na zona urbana de Vimianzo.
26/11/2014 | Administración LocalMunicipal
Muros
Anuncio de depuración de saldos contables do Concello de Muros. Dereitos: baixa de dereitos recoñecidos en exercicios pechados por prescrición

ANUNCIO DE DEPURACIÓN DE SALDOS CONTABLES DO CONCELLO DE MUROS DEREITOS: BAIXA DE DEREITOS RECOÑECIDOS EN EXERCICIOS PECHADOS POR PRESCRICIÓN Dictaminado o expediente de baixa dos seguintes dereitos recoñecidos en exercicios pechados por prescrición a 31 de decembro de 2013 pola Comisión Especial de Contas, en sesión celebrada o 17 de novembro de 2014: Así mesmo, resolveu expor ao público o devandito expediente, previo anuncio no Boletín Oficial da Provincia, por prazo de 15 días, máis oito máis, durante os cales os interesados poderán presentar reclamacións, reparos ou observacións, acompañando a documentación oportuna e xustificando a interrupción dos prazos de prescrición previsto no artigo 25. b da Lei 47/2003, do 26 de novembro, xeral presupostaria. De non presentarse reclamacións, reparos ou observacións, consideránse definitivamente prescritas as obrigacións e pagos, dándose de baixa na contabilidade municipal. Muros, 17 de novembro de 2014. A alcaldesa Caridad González Cerviño
26/11/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.46269. Drenaxe dunha parcela. Concelo de Narón

Mario Guillermo Riancho Samouh, solicita de Augas de Galicia por atoparse nas marxes do río s/d, a autorización de obras, na parcela de referencia catastral 4445207NJ6244N0001RR, no lugar de Canteiro, parroquia de O Val (Santa María A Maior), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46269. As obras solicitadas consisten na realización de obras de drenaxe dunha parcela mediante tubaria de formigón de 0,70 m de diámetro e colocación de catro arquetas de 1,00x1,00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de novembro de 2014 O xefe do servizo territorial Néstor Rodríguez Arias
26/11/2014 | Administración LocalMunicipal
Ribeira
Baixas de oficio no padrón municipal de habitantes

DECRETO: baixas de oficio exp 48/2014 Ref./ secretaría xeral/estatística/aux. administrativo/a. g. f. Resultados infrutuosos os intentos de notificación a Daniel Fernández Dopazo e María Soledad Serna, cuxo último domicilio figura na rúa Alexandre Bóveda, 4 1º desta cidade, de escrito desta Alcaldía, de data 3 de novembro de 2014, comunicándolle a necesidade de actualización dos datos na súa inscrición neste Padrón de habitantes, e segundo información facilitada por esta Policía Local, en data 30/10/2014, non reside neste domicilio, coa advertencia expresa de que se así non o fixese se procedería ao inicio de expediente para declarar a baixa de oficio. De conformidade co previsto nos artigos 72, 59 e 54 do R. D. 1690/86 polo que se aproba o Regulamento de Poboación e Demarcación Territorial das Entidades Locais; así como en virtude do disposto na Resolución de 1 de abril de 1997 da Presidencia do Instituto Nacional de Estadística e a Dirección Xeral de Cooperación Territorial, pola que se ditan instrucións técnicas aos Concellos sobre a xestión e revisión do padrón municipal, e en cumprimento do artigo 58 da Lei 30/1992, de 26 de novembro, Reguladora do Réxime Xurídico das Administracións Públicas e do Procedemento Administrativo Común, polo presente procede e tramítase expediente administrativo para proceder no seu caso á baixa neste padrón Municipal de Habitantes, por existir presunción de que non reside durante a maior parte do ano no domicilio situado na rúa Alexandre Bóveda, 4 1º desta cidade, comunicándolle que contra desta presunción poderá en prazo de quince días hábiles contados a partir do seguinte á publicación do presente no Boletín Oficial da Provincia, manifestar se está de acordo ou non coa baixa, podendo, neste último caso, alegar e presentar os documentos e xustificacións que estime pertinentes ao obxecto de acreditar que é neste municipio no que reside o maior número de días ao ano. Riveira, 13 de novembro de 2014 O alcalde, Manuel Ruíz Rivas
26/11/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 13 de novembro de 2014, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica na Coruña (IN407A 2014/167)

Resolución do 13 de novembro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e de construción dunha instalación eléctrica no concello de A Coruña (expediente IN407A 2014/167-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e de construción da instalación eléctrica que se describe: Solicitante: Unión Fenosa Distribución, S. A. Domicilio social: Avda. de Arteixo n.º 171, 15007 A Coruña Denominación: LMTS 15 kV, CT 250 kVA en calle San Andrés, 152 Situación: A Coruña Características técnicas: Liña de media tensión soterrada, a 15/20 kV, cunha lonxitude de 2x101 m, coa orixe en empalmes a realizar na LMTS SPV710, entre os centros de transformación praza de Pontevedra, n.º 2 e praza de Pontevedra, n.º 1, condutor tipo RHZ1, -12/20 KV.3(1X240 Al), e final de loiña unha vez entre saida do centro de transformación proxectado. Centro de transformación non prefabricado, cunha potencia de 250 kVA e unha relación de transfomación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación da presente resolución. A Coruña, 13 de novembro de 2014. O xefe territorial Isidoro Martínez Arca
26/11/2014 | Administración LocalMunicipal
A Capela
Expediente de modificación de créditos número 10/2014 aprobación inicial

Unha vez aprobado inicialmente polo Pleno desta Corporación, na sesión extraordinaria do día 19 de novembro de 2014, o expediente de modificación de créditos número 10/2014, dentro do vixente orzamento municipal, por un importe de vinte e oito mil seiscentos corenta e catro euros e oitenta e seis céntimos de euro (28.644,86 €); en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A Capela, 19 de novembro de 2014 O alcalde, Manuel Meizoso López
26/11/2014 | Administración LocalMunicipal
A Capela
Aprobación inicial orzamento xeral 2015 e bases para a súa execución

Na sesión plenaria celebrada o día 19 de novembro de 2014, a Corporación Municipal acordou aprobar inicialmente o orzamento xeral para o exercicio 2015 e as bases para a súa execución. O expediente exponse ao público na Secretaría Xeral deste Concello polo prazo de quince (15) días hábiles, contados dende o seguinte ao de inserción do presente anuncio no Boletín Oficial da Provincia, co fin de que os interesados poidan presentar as reclamacións que estimen oportunas. Se durante o citado prazo non se tiveran presentado reclamacións ao orzamento para o exercicio 2015, entenderase definitivamente aprobado, de acordo co disposto no artigo 20.1 do R. D. 500/1990, do 20 de abril e no artigo 169.1 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. A Capela, 19 de novembro de 2014 O alcalde, Manuel Meizoso López
26/11/2014 | Administración LocalMunicipal
A Capela
Aprobación provisional da Ordenanza fiscal reguladora da taxa pola celebración de matrimonios civís

O Pleno do Concello en sesión extraordinaria celebrada o día 19 de novembro de 2014, adoptou o acordo provisional de establecemento da Ordenanza Fiscal Reguladora da Taxa pola celebración de matrimonios civís. Ó abeiro do disposto no artigo 17 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, o acordo provisional así como o texto completo da Ordenanza exponse ó público durante o prazo de trinta días hábiles a partires do día seguinte o da publicación deste anuncio no BOP, durante o cal os interesados poderán examinalos e presentar diante do Pleno as reclamacións que consideren oportunas. De acordo co disposto no artigo 17.3 do preceptivo Texto Legal no caso de que non se presenten reclamacións o acordo de aprobación provisional entendese elevado a definitivo. A Capela, 19 de novembro de 2014 O alcalde, Manuel Meizoso López
18/11/2014 | Administración LocalMunicipal
Cambre
Aprobación definitiva modificación de bases de execución do orzamento 2014

En sesión extraordinaria e urxente celebrada con data 16 de outubro de 2014, o Pleno desta corporación acordou aprobar inicialmente a modificacion da base cuadraxésimo quinta das de execución do orzamento xeral do exercicio 2014, aumentando a subvención para a Escola de Baile Sementeira en 12.000 €, pasando de 43.000 € a 55.000 €. Publicado anuncio no BOP nº 204, de data 24 de outubro de 2014, e unha vez transcorrido o prazo de quince días sen se presentar reclamacións á mesma, considérase definitivamente aprobada a modificación. De conformidade co disposto no artigo 171.1 do Real decreto lexislativo 2/2004, poderase interpoñer directamente contra a referida modificación, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Cambre, 14 de novembro de 2014 A concelleira delegada de Economía, Facenda, Promoción económica e Consumo P. D. (R. A. n.º 1000/2011, de 17de xuño) Marta María Vázquez Golpe
18/11/2014 | Administración LocalMunicipal
Fisterra
Exposición pública da conta xeral do presuposto ano 2013

Formulada e rendida a conta xeral deste Concello correspondente ó exercicio 2013, integrada polas contas e estados a que fai referencia o artigo 190.2 da Lei 39/88, do 28 de decembro e informada favorablemente pola comisión especial de contas ó día 12 de novembro de 2014, expónse ó público cos documentos que o xustifican na Secretaría deste Concello, por espacio de quince días hábiles contados a partir do seguinte ó da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que se estimen pertinentes, durante o dito prazo de exposición e os oito seguintes días, de conformidade co disposto no artigo 193.3 do citado legal e demais disposicións concordantes vixentes.- Fisterra, a 13 de novembro de 2014. O ALCALDE, José Manuel Traba Fernández.-
18/11/2014 | Administración LocalMunicipal
Melide
Licenza apertura establecemento

Solicitada neste Concello, por D. CLAUDIO FELIPE GYORFI BEATTIE autorización para a apertura dun establecemento para TENDA DE ZAPATOS sito na rda. Coruña, nº 29-local dereita, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 10 de novembro de 2014 A ALCALDESA, Mª. Ángeles Vázquez Mejuto
18/11/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 6 de novembro de 2014, da Xefatura Territorial da Coruña, pola que se somete a información pública dunha instalación eléctrica no concello de Cee (IN407A 2014/166-1)

Resolución do 6 de novembro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e de construción dunha instalación eléctrica no concello de Cee (IN407A 2014/166-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte.: IN407A 2014/166-1 Solicitante: UNION FENOSA DISTRIBUCION, S. A. Enderezo social: Avda. de Arteixo, 171, 15007 A Coruña Denominación: LMTS, CTC, RBT TOBA DE ARRIBA. Situación: concello de Cee Características técnicas: LMT subterránea a CTC Toba de Arriba a 20 kV, cunha lonxitude de 1,226 m, coa orixe en cela de liña existente no CT Bazarra (Expte.266/09), condutor tipo RHZ1-2OL 12/20 kV 3(1x240 mm 2 Al), e final no CTC Toba de Arriba proxectado. CT prefabricado Toba de Arriba, cunha potencia de 160 KVA e unha relación de transformación de 20,000/400-230V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación da presente resolución. A Coruña, 6 de novembro de 2014. O xefe territorial Isidoro Martínez Arca
18/11/2014 | Administración LocalMunicipal
Rois
Anuncio de aprobación inicial da modificación da Ordenanza fiscal reguladora do prezo público polo servizo de axuda no fogar

Este Concello, en sesión plenaria ordinaria celebrada o día 10 de novembro de 2014, adoptou o acordo de aprobación provisional da modificación da Ordenanza Fiscal reguladora do prezo público polo servizo de axuda no fogar do Concello de Rois. O que se fai público durante un prazo de trinta días soltos, contados desde o día seguinte ao da publicación deste anuncio no Boletín Oficial da Provincia, co fin de que polos interesados se poida examinar o expediente e presentar as reclamacións que estimen oportunas. En Rois, a 11 de novembro de 2014 O ALCALDE, ASDO. RAMÓN TOJO LENS
18/11/2014 | Administración LocalMunicipal
Ferrol
Intervención
Aprobación inicial do expediente de modificación de crédito nº 32/2014

O Pleno do Concello de Ferrol, en sesión do día 30 de outubro de 2014 aprobou inicialmente o expediente de modificación de crédito numero 32/2014, subexpediente numero 5/2014 de crédito extraordinario/suplemento de crédito. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas Ferol, 12 de novembro de 2014 O Alcalde Asdo. José Manuel Rey Varela
18/11/2014 | Administración LocalMunicipal
Cambre
Notificación expediente orde de execución

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 2084/2014, de data 01/10/2013, en relación co expediente de orde de execución número 21/153/13 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro. Iniciar expediente de orde de execución a don Daniel Vasile Ortiz de Arri Liron para a subsanación das seguintes deficiencias detectadas na finca sita en Monte, Bribes con referencia catastral 15017A051000450000MO: - existencia de especies vexetais na finca tales como fieitos, xestas e zarzas, na franxa de 30 metros de ancho medida desde o paramento da vivenda máis cercana sita en Monte, 15, Bribes. - existencia de extracto arbustivo e herbáceo con altura superior a 100 cm, na franxa de 50 metros de ancho medida desde o paramento da vivenda máis cercana sita en Monte, 15, Bribes. Todo isto, de acordo co disposto de acordo co disposto polos Arts.21 e seguintes. da Lei 3/2007, do 9 de abril, de prevención e defensa contra os incendios forestáis de Galicia que establece que nos espacios previamente definidos como redes secundarias de faixas de xestión de biomasa nos plans municipais de prevención e defensa contra os incendios forestais, será obligatorio para as persoas responsables xestionar a biomasa vexetal nunha franxa de 50 metros perimetral ao solo urbán, de núcleo rural e urbanizable delimitado, así como arredor de edificacións, vivendas illadas e urbanizacións, depósitos de basura, parques e instalacións industriais, ubicadas a menos de 400 metros do monte, de acordo cos criterios para a xestión da biomasa estipulados na presente lei e na súa normativa de desenrolo. Ademáis, nos primeiros 30 metros non poderá haber as especies sinaladas na disposición adicional terceira desta lei, como as silvas, felgos e toxos indicados. Segundo. Conceder audiencia aos interesados polo prazo de DEZ DÍAS para que realice as alegacións e presente os documentos e xustificacións que estime pertinentes, de acordo co Art.84 de la Lei de Réxime Xurídico e Procedemento Administrativo Común. Esta resolución non pon fin á vía administrativa, e por tratarse dun acto de trámite non cabe recurso contra ela; todo isto de acordo cos artigos 107 e seguintes da Lei 30/1992 de 26 de novembro. Cambre, 4 de novembro de 2014 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Rocío Vila Díaz
18/11/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.46708. Peche de parcela. Concello de Abegondo

Liz Paola Ogrezeanu Esturillo, solicita de Augas de Galicia por atoparse nas marxes do río Gobia, a autorización de obras, no polígono 506, parcela 10150, no lugar de Ar, parroquia de Montouto (Santa Cristina), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46708. As obras solicitadas consisten no peche de parcela mediante postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 04 de novembro de 2014 O xefe do servizo territorial Néstor Rodríguez Arias
18/11/2014 | Administración LocalMunicipal
Rois
Anuncio de aprobación inicial da Ordenanza reguladora do servizo de axuda no fogar

Este Concello, en sesión plenaria ordinaria celebrada o día 10 de novembro de 2014, adoptou o acordo de aprobación provisional da Ordenanza reguladora do servizo de axuda no fogar do Concello de Rois. O que se fai público durante un prazo de trinta días soltos, contados desde o día seguinte ao da publicación deste anuncio no Boletín Oficial da Provincia, co fin de que polos interesados se poida examinar o expediente e presentar as reclamacións que estimen oportunas. Rois, 11 de novembro de 2014 O alcalde, Ramón Tojo Lens
18/11/2014 | Administración LocalMunicipal
Culleredo
Secretaría Xeral
Anuncio de información pública

O pleno do Concello, en sesión ordinaria celebrada o 30 de outubro de 2014, adoptou o acordo de impoñer nomes a rúas do término municipal, na parroquia de San Martiño de Sésamo, pendentes de denominación, e de someter o acordo a información pública por un prazo de 20 días computados a partir da publicación deste anuncio no Boletín Oficial da Provincia, para que se poidan presentar alegacións por parte das persoas que teñan dereitos e intereses que poidan verse afectados polo acordo adoptado. O expediente administrativo, co detalle das denominacións propostas e as grafías no plano correspondente, atópase a disposición dos interesados na Secretaría xeral do Concello, e poderá consultarse en horario laboral. O citado acordo entenderase definitivo unha vez transcorrido o período que se indica sen presentarse alegacións. Culleredo, 7 de novembro de 2014 O alcalde, Asdo.: Julio Sacristán de Diego.
18/11/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 6 de novembro de 2014, da Xefatura Territorial da Coruña, pola que se somete a información pública dunha instalación eléctrica no concello de Oza-Cesuras (IN407A 2013/129-1)

Resolución do 6 de novembro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Oza-Cesuras (IN407A 2013/129-1). Para os efectos previstos na Lei 54/1997, do 27 de novembro (BOE núm.285), do sector eléctrico, e no título VII do Real decreto 1955/2000, do 1 de decembro (BOE Núm.310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Núm. Expte.: IN407A 2013/129-1 Solicitante: Unión Distribuidores Electricidad, S. A. Domicilio social: rúa José Ángel Valente, 17-baixo.15706 Santiago de Compostela. Denominación: anexo 1 do proxecto mellora LMT San Antonio Bazaqueira. Situación: concello de Oza-Cesuras. Características técnicas: PASOS AÉREO-SUBTERRÁNEOS MT TENSIÓN NOMINAL: 20 KV. TENSIÓN DE SERVIZO: 15 KV. TIPO: DOUS PASOS AÉREO-SUBTERRÁNEOS A REALIZAR NO APOIO N.º 20 PROXECTADO DE TIPO HVH-15/2.500 QUE SUBSTITÚE Ó EXISTENTE DE TIPO HV-12/1.000 DA L. M. T. SAN ANTONIO-BAZAQUEIRA (Expte.379/2.004) (UTM: 559.817; 4.777.110). LMT SUBTERRÁNEA A CS SAN ANTÓN INICIO LIÑA (UTM): PASO DE AÉREO A SUBTERRÁNEO A REALIZAR NO APOIO N.º 20 PROXECTADO DE TIPO HVH-15/2.500 QUE SUBSTITÚE Ó EXISTENTE DE TIPO HV-12/1.000 DA L. M. T. SAN ANTONIO-BAZAQUEIRA (Expte.379/2.004) (UTM: 559.817; 4.777.110). FINAL LIÑA (UTM): PASO DE SUBTERRÁNEO A AÉREO A REALIZAR NO APOIO N.º 20 PROXECTADO DE TIPO HVH-15/2.500 QUE SUBSTITÚE Ó EXISTENTE DE TIPO HV-12/1.000 DA L. M. T. SAN ANTONIO-BAZAQUEIRA (Expte.379/2.004), DESPOIS DE REALIZAR ENTRADA E SAÍDA NO CS SAN ANTÓN PROXECTADO (UTM: 559.817; 4.777.110). LONXITUDE: 40 METROS. CATEGORÍA: TERCEIRA. CONDUTOR: RHZ1-2 OL-12/20 kV-3 (1x240 Al). TENSIÓN NOMINAL: 20 KV. TENSIÓN DE SERVIZO: 15 KV. CENTRO DE SECCIONAMENTO SAN ANTÓN TIPO: CENTRO DE SECCIONAMENTO EN CASETA DE OBRA CIVIL. APARAMENTA MT: CELAS CON ILLAMENTO EN SF6. ESQUEMA DO CENTRO: CELA DE REMONTE POR CABLE E CELA DE LIÑA. TENSIÓN NOMINAL: 20 KV. TENSIÓN DE SERVIZO: 15 KV. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situada no edificio administrativo de Monelos, rúa Vicente Ferrer, 2, 2.º andar, 15071 A Coruña, no prazo de vinte días a partir do día seguinte ao da última publicación desta resolución. A Coruña, 6 de novembro de 2014. O xefe territorial Isidoro Martínez Arca
18/11/2014 | Administración LocalMunicipal
Culleredo
Asesoría Xurídica
Requirimento aos propietarios de vehículos en situación de abandono na vía pública

Unha vez que se intentou a notificación no seu enderezo, sen que se poidera realizar, procédese a súa notificación mediante anuncio no Boletín Oficial da Provincia e a súa remisión ao taboleiro de editos do concello do seu último enderezo, aos propietarios dos vehículos que figuran no anexo I, segundo o que dispoñen os artigos 59 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común. Requíreselle aos propietarios dos vehículos que figuran no anexo I para que nun prazo dun mes, que conta a partires do seguinte a publicación deste anuncio no Boletín Oficial da Provincia, que procedan a retiralos da vía pública na que se atopan en situación de abandono. Se os propietarios dos vehículos non procederan á súa retirada, no prazo que se lles concede (un mes), o Concello procederá á súa retirada e traslado a un centro autorizado de tratamento de vehículos para a súa posterior destrucción e descontaminación, segundo o que dispón o artigo 86 da Lei 18/2009, de 23 de novembro, pola que se modifica o texto articulado da Lei sobre tráfico, circulación de vehiculos a motor e seguridade vial que se aprobou polo Real decreto lexislativo 339/1990, de 2 de marzo. No prazo que se sinala poderan examinar os expedientes na Asesoría Xurídica do Concello de Culleredo, de 9 a 14 horas, de luns a venres, e no Rexistro da Casa Consistorial o sábado de 9 a 13 horas. Advírteselle aos propietarios dos vehículos que o abandono de vehículos constitúe unha infracción de carácter administrativo que se tipifica na Lei 22/2011, de 28 de xullo, de resíduos e solos contaminados. Culleredo, 7 de novembro de 2014 O oncelleiro delegado de Seguridade Cidadá e Información, Asdo.: José Ramón Rioboo Castro P. D. (Resolución de 10.05.2013, B. O. P. nº 99 de 27.05.2013)
18/11/2014 | Administración LocalMunicipal
Arteixo
Urbanismo
Aprobación definitiva proxecto de urbanización UA 38

En virtude do disposto polo artigo 141.4 do Regulamento de Planeamento, aprobado polo Real Decreto 2159/1978, de 23 de xuño, comunícase que por Resolución da Alcaldía nº 2089/2014 de data 11/11/2014 acordouse aprobar definitivamente o expediente nº 36/2009. PUR en base a o proxecto denominado “Proyecto de Urbanización (Reformado) de la unidad de ejecución integral UA 38”, sita en Travesía de Meicende / Avenida de Meirás –Meicende, asinado polo arquitecto don Jesús Atilano Cabado López e visado polo COAG en data 05/01/2012, e a adenda denominada “Proyecto de Urbanización (Fase “A”) de la unidad de ejecución integral UA-38”, asinada polo mesmo técnico en setembro do 2012” e de conformidade coas especificacións técnicas para a execución das obras sinaladas nos informes da Consellería de Economía e Industria e a Axencia Galega de Infraestruturas e previstas no informe do Arquitecto Municipal do 30/10/2014. Así mesmo, e ante a eventualidade de que poidan existir interesados descoñecidos neste procedemento, se ignore o lugar da notificación ou ben, intentada a mesma, non se houbese podido practicar, sirva o presente de notificación, coa finalidade e alcance que se contemplan no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC). · Contra a presente Resolución poderase interpoñer ben de forma potestativa RECURSO DE REPOSICIÓN ante o mesmo órgano que as ditou ou xa directamente RECURSO CONTENCIOSO – ADMINISTRATIVO perante o Xulgado do Contencioso – Administrativo (XCA) no prazo de DOUS MESES contados a partir do día seguinte ao da publicación do presente anuncio, segundo o disposto no art.46 da Lei 29/1998, do 13 de xullo, reguladora da xurisdición contencioso – administrativa (LXCA). · Si se opta por interpoñer RECURSO DE REPOSICIÓN previo ó contencioso – administrativo deberá facerse perante o órgano municipal do que dimana o presente acto no prazo de UN MES contado a partir do día seguinte ó da publicación do presente anuncio, segundo o disposto nos artigos 116 e 117 LRX – PAC. · Contra a resolución presunta do recurso de reposición, que terá lugar transcorrido un mes dende a interposición do mesmo sen que fose resolto expresamente e notificado, poderase interpoñer RECURSO CONTENCIOSO – ADMINISTRATIVO perante a STSXG no prazo de SEIS MESES, contados a partir do día seguinte a aquel no que a resolución do devandito recurso de reposición se debería ter notificado de forma expresa (un mes dende a interposición do mesmo), todo iso de acordo co disposto no art.46 LXCA en relación cos artigos 116 e 117 LRX – PAC. Arteixo, 14 de novembro de 2014 O Alcalde – Presidente (Por Delegación Decreto nº 989/2011 de data 21/06/2011) Asdo.: Luís Alberto Castro Calvete Concelleiro de Urbanismo
18/11/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.46018. Via de Saca. Concello de Monfero

Isabel Joaquina Galue Lemonnier, solicita de Augas de Galicia por atoparse nas marxes do río s/d, a autorización de obras, no polígono 16, parcela 8335, no lugar de As Cortizas, parroquia de Queixeiro (San Xurxo), Concello de Monfero (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46018. As obras solicitadas consisten na acondicionamento dun camiño para poder transitar con maquinaria agrícola. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Monfero ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 04 de novembro de 2014 O xefe do servizo territorial Néstor Rodríguez Arias
18/11/2014 | Administración LocalMunicipal
Cedeira
Aprobación inicial ordenanzas noviembre de 2014

O Pleno do Concello, en sesión celebrada o 14 de novembro de 2014, adoptou o acordo de modificación provisional das seguintes ordenanzas fiscais: -Ordenanza reguladora do imposto sobre bens inmobles. -Ordenanza reguladora do Imposto sobre vehículos de tracción mecánica. -Ordenanza reguladora da Taxa por Ocupación de terreos de Uso Público con Mesas e Cadeiras e outros elementos análogos con finalidade lucrativa. Sométense os devanditos expedientes a información pública e audiencia aos interesados durante o prazo de trinta días hábiles contados a partir da publicación do presente anuncio no Boletín Oficial da Provincia, dentro dos cales os interesados poderán examinalos nos Servizos Económicos do Concello e presentar as reclamacións que estimen oportunas. O acordo de aprobación provisional elevaráse a definitivo no caso de que non se produzan reclamacións durante o prazo de exposición pública, do expedientes, de conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Cedeira, 14 de novembro de 2014 O Alcalde, Luis Rubido Ramonde
18/11/2014 | Administración LocalMunicipal
Noia
Secretaría
Formalización do contrato de obra “As portas do mar. Axuda-Condesa”

ANUNCIO DE FORMALIZACIÓN DO CONTRATO DE OBRA DENOMINADO “AS PORTAS DO MAR. AXUDA-CONDESA” 1.–Entidade adxudicadora. a) Organismo: Concello de Noia. b) Dependencia que tramita o expediente: Secretaría. c) Dirección de internet do perfil do contratante: www.noia.es c) Prazo de execución: cento vinte días naturais (120) d) Tipo de contrato: administrativo típico. Contrato de obra. e) Obxecto do contrato: execución da obra “As portas do mar. Axuda-Condesa”. 2.–Procedemento: negociado sen publicidade obligatoria.1. Tramitación: ordinaria.2. Data da adxudicación: 27 de outubro de 2014. a) Adxudicatario: JOSEFA PETRA DOINITA CALISTRU VAÑO. b) Importe da adxudicación: 241.277,89 €, que se desagrega nun: – Valor estimado de: 199.403,22 €. – IVE (21%): 41.874,67 €. 3.–Formalización do contrato. b) Data da formalización: 27 de outubro de 2014. Noia, 30 de outubro de 2014. O alcalde Asdo.: Rafael García Guerrero
18/11/2014 | Administración LocalMunicipal
Cambre
Conta xeral 2013

Formada e rendida a Conta Xeral desta Corporación correspondente ao exercicio de 2013, e ditaminada pola Comisión Especial de Contas, expónse ao público cos documentos que a xustifican na Intervención desta entidade, por espacio de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito días seguintes, de conformidade co disposto nos artigos 116 da Lei 7/1985, de 2 de abril, e o artigo 212.3 do Real decreto lexislativo 2/2004, de 5 de marzo. Cambre, 13 de novembro de 2014 A concelleira delegada de Economía, Facenda, Promoción Económica e Consumo P. D. (RA nº 1000 de 17/06/2011) Marta Vázquez Golpe
18/11/2014 | Administración LocalMunicipal
Irixoa
Modificación orzamentaria 10/2014

Aprobado definitivamente o expediente de modificación orzamentaria nº 10/2014, mediante resolución da Alcaldía do 10-11-2014 (transferencia de créditos por un importe de 250 €), faise público o novo resumo por capítulos nos que sufriron variación polo expediente: Neste resumo tense en conta o expediente 9/2014, aprobado provisionalmente e en tramitación. Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 11 de novembro de 2014 O alcalde Antonio Deibe Sanmartín
18/11/2014 | Administración LocalMunicipal
Noia
Secretaría
Nomeamento de dona María Jesús Juanatey Malvárez como tenente de alcalde

ANUNCIO RESOLUCIÓN DA ALCALDÍA NÚMERO 2785/2014 Con data tres de novembro de dous mil catorce ditouse resolución de alcaldía número 2785 que se aproba o seguinte: Primeiro. –Nomear á seguinte tenente de alcalde, con efectos dende o día seguinte ao da sinatura desta Resolución, á concelleira membro da Xunta de Goberno local: – Tenente de alcalde: DONA M.ª JESÚS JUANATEY MALVÁREZ. Segundo. –Corresponderalles substituír a esta Alcaldía na totalidade das súas funcións e pola orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. Terceiro. –En todo caso, cando esta Alcaldía se ausente do termo municipal por máis de vinte e catro horas sen conferir delegación, será en todo caso substituída polos tenentes de alcalde, seguindo a orde do seu nomeamento, debendo dar conta desa circunstancia ó resto da Corporación e, en particular, ós voceiros dos distintos grupos políticos municipais. Cuarto. –Notificar esta resolución á concelleira afectada facéndolle constar que terá que manter informada a esta Alcaldía do exercicio das súas atribucións como alcalde accidental non podendo, no citado exercicio, modificar as delegacións efectuadas por esta Alcaldía, nin outorgar outras novas. Quinto. –Dar conta ó Pleno da Corporación na primeira sesión que teña lugar, notificándose persoalmente aos designados ós xefes das diferentes áreas e servizos municipais para o seu coñecemento e efectos, coa indicación de que pon fin á vía administrativa e contra a cal poderase interpoñer, potestativamente, recurso de reposición ante o mesmo órgano que ditou o acto, no prazo dun mes, contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses, contados a partir da mesma data, sen prexuízo de que se poida interpoñer calquera outro recurso que se estime pertinente. E publicándose no Boletín Oficial da Provincia, sen prexuízo da súa efectividade dende o día seguinte ao da súa sinatura. Noia, 7 de novembro de 2014. O alcalde Rafael García Guerrero
18/11/2014 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de RSU correspondente ó terceiro trimestre do ano 2014, que rexerá para o Concello de Oleiros, na zona B, que comprende Oleiros-Perillo-Maianca-Serantes-Dexo e Urb. Os Regos

O Presidente do Consorcio “As Mariñas” mediante resolución de data 10/11/2014, aprobou inicialmente o Padrón fiscal da taxa pola recollida de residuos sólidos urbanos correspondente ó terceiro trimestre do ano 2014, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB OS REGOS. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 10 de novembro de 2014 O Presidente José Antonio Santiso Miramontes
18/11/2014 | Administración LocalMunicipal
Carballo
Anuncio de aprobación definitiva da normativa da modificación n.º 1 do cadro de persoal do Concello de Carballo

O Pleno municipal do Concello de Carballo, en sesión ordinaria celebrada o 29 de setembro de 2014, aprobou inicialmente a modificación número 1 do cadro de persoal do Concello de Carballo, que forma parte como anexo do orzamento xeral da Corporación para 2014. Someteuse o expediente a exposición pública, mediante anuncio no Boletín Oficial da Provincia número 193, do 9 de outubro de 2014, por un prazo de quince días hábiles, para que se presentasen as reclamacións que se estimasen oportunas. Finalizado o prazo establecido, non foron presentadas reclamacións contra o acordo de aprobación inicial, polo que se considera definitivamente aprobada, sen necesidade de novo acordo plenario, a dita modificación número 1 do cadro de persoal do Concello de Carballo e do anexo de persoal do orzamento do Concello de Carballo para 2014, pasando o documento a formar parte do orzamento xeral da Corporación, modificación que consiste na creación das seguintes prazas: Carballo, 10 de novembro de 2014. O alcalde Asdo.: Evencio Ferrero Rodríguez
18/11/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-54/2014)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-54/2014 2. Obxecto do contrato: xestión de locais de ensaio e salas de gravación situados no Coliseum da Coruña. Duración: catro anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 81.301,67 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 10 de novembro de 2014 O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
18/11/2014 | Administración LocalMunicipal
Val do Dubra
Modificación de créditos

Aprobado polo Pleno desta Corporación o expediente de modificación de créditos núm.2 de 2014, dentro do vixente Orzamento municipal, en cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, que aproba o texto refundido da Lei Reguladora das Facendas Locais, exponse ó público, por prazo de quince días hábiles, na Secretaría do Concello, co fin de que durante este periodo, que empezará a contarse dende o día seguinte ó da inserción do presente edicto no Boletín Oficial da Provincia, poidan formularse as reclamacións que se consideren pertinentes, que deberán dirixirse ó Sr. Alcalde-Presidente deste Concello. Val do Dubra, 13 de novembro de 2014 O alcalde Ramón Camilo Varela Mariño
18/11/2014 | Administración LocalMunicipal
Oroso
Anuncio formalización de contratos administrativos

Con arreglo ao disposto no artigo 154 do Real Decreto Legislativo 3/2011, de 14 de novembro, polo que se aproba o Texto Refundido da Lei de contratos do sector público, faise pública a formalización dos seguintes contratos administrativos: Oroso, 10 de novembro de 2014 O alcalde Manuel Mirás Franqueira